

มคอ. 3 รายละเอียดรายวิชา

Course Specification

รหัสวิชา 0125433 ชื่อวิชาสังคม ศาสนา และจริยธรรมศึกษา

( Society , Religion and Moral Education )

รายวิชานี้เป็นส่วนหนึ่งของหลักสูตรการศึกษาบัณฑิต

สาขาวิชาสังคมศึกษา ( 5 ปี )

หลักสูตรปรับปรุง พ.ศ. 2560

คณะศึกษาศาสตร์ร่วมกับคณะมนุษยศาสตร์และสังคมศาสตร์

มหาวิทยาลัยทักษิณ

สารบัญ

หมวด หน้า

หมวด 1 ข้อมูลทั่วไป

หมวด 2 จุดหมายและวัตถุประสงค์

หมวด 3 ลักษณะและการดำเนินการ

หมวด 4 การพัฒนาผลการเรียนรู้ของนิสิต

หมวด 5 แผนการสอนและการประเมินผล

หมวด 6 ทรัพยากรประกอบการเรียนการสอน

หมวด 7 การประเมินและปรับปรุงการดำเนินการของรายวิชา

**รายละเอียดของรายวิชา**

**( Course Specification )**

ชื่อสถาบันอุดมศึกษา : มหาหาวิทยาลัยทักษิณ

วิทยาเขต/คณะ/ภาควิชา : หลักสูตรการศึกษาบัณฑิต คณะศึกษาศาสตร์ร่วมกับคณะมนุษยศาสตร์และ

สังคมศาสตร์

**หมวดที่ 1 ข้อมูลโดยทั่วไป**

**1. รหัสและชื่อรายวิชา**

รหัสวิชา 0125433 ชื่อวิชาสังคม ศาสนา และจริยธรรมศึกษา ( Society Religion and Moral Education )

**2. จำนวนหน่วยกิจ**

3(3-0-6)

**3. หลักสูตรและประเภทของรายวิชา หลักสูตรการศึกษาบัณฑิต สาขาวิชาสังคมศึกษา (5ปี)**   
 วิชา เลือก

**4. อาจารย์ผู้รับผิดชอบรายวิชา และอาจารย์ผู้สอน**   
 อาจารย์ ดร. อุทัย เอกสะพัง

**5. ภาคการศึกษา/ชั้นปีที่เรียน**

ชั้นปีที่ 1-4

**6. รายวิชาที่ต้องเรียนมาก่อน (Pro-requisite)**

ไม่มี

**7. รายวิชาที่ต้องเรียนพร้อมกัน ( Co-requisite)**

ไม่มี

**8. สถานที่เรียน**

มหาวิทยาลัยทักษิณ

**9. วันที่จัดทำหรือปรับปรุงรายละเอียดของรายวิชาครั้งล่าสุด**

พ.ศ. 2560

**หมวดที่ 2 จุดมุ่งหมายและวัตถุประสงค์**

**1. จุดมุ่งหมายของรายวิชา** : เพื่อให้ผู้เรียน

1. มีความรู้ความสามารถในศาสตร์ของสังคมศึกษา และเป็นพลเมืองดีมีคุณธรรม จริยธรรม ความรับผิดชอบ ตามที่สังคมพึงประสงค์
2. สามารถนำหลักธรรมทางศาสนาไปอธิบาย วิเคราะห์ วิจัย ประเด็นทางสังคมได้อย่างมีวิจารณญาณ บนพื้นฐานของความรู้ เหตุผล คุณธรรม และมีเจตคติที่ดีต่อสังคม
3. มีคุณลักษณะที่เหมาะสมกับความเป็นครูสังคมศึกษา มีทักษะและเทคนิคในการจัดการเรียนรู้ กลุ่มสาระการเรียนรู้สังคมศึกษา ศาสนาและวัฒนธรรมได้อย่างมีคุณภาพ

**2.วัตถุประสงค์ในการพัฒนา/ปรับปรุงรายวิชา**

เพื่อผลิตบัณฑิตทางการศึกษา สาขาวิชาสังคมศึกษา ที่มีคุณธรรม จริยธรรม ความรับผิดชอบต่อ

ตนเองและสังคมประเทศชาติ

**หมวดที่ 3 ลักษณะและการดำเนินการ**

**1 . คำอธิบายรายวิชา**

การศึกษาเชิงวิเคราะห์เกี่ยวกับสังคม และพัฒนาการทางสังคมที่มีความสัมพันธ์กับศาสนา เน้นลักษณะของสังคมไทย อาเซียน และความสำคัญของการเรียนการสอนสังคมศึกษาเพื่อพัฒนาจริยธรรม.

**2 . หัวข้อและชั่วโมงที่ใช้ต่อภาคการศึกษา**

|  |  |  |  |
| --- | --- | --- | --- |
| บรรยาย | สอนเสริม | การฝึกปฏิบัติ/งาน ภาคสนาม/การฝึกงาน | การศึกษาด้วยตนเอง |
| 45 ชั่วโมง/ภาคการศึกษา | **-** | **-** | 90 ชั่วโมง/ภาคการศึกษา |

**3. จำนวนชั่วโมงต่อสัปดาห์ที่อาจารย์ให้คำปรึกษาและแนะนำทางวิชาการแก่นิสิตเป็นรายบุคคล**

1.ชั่วโมง/สัปดาห์ โดยการประกาศให้นิสิตทราบทางอินเทอร์เน็ต

**หมวดที่ 4 การพัฒนาการเรียนรู้ของนิสิต**

**1 . ด้านคุณธรรม จริยธรรม**

1.1 คุณธรรม จริยธรรมที่ต้องพัฒนา

( 1 ) มีคุณธรรมจริยธรรม โดยเน้นความมีวินัย ซื่อสัตย์สุจริต เสียสละ สุภาพ อ่อนน้อมถ่อมตน ขยันและอดทน และยึดหลักธรรมในการดำเนินชีวิตอย่างพอเพียง

( 2 ) มีจิตสำนึกรับผิดชอบในหน้าที่ต่อตนเองและสังคม

( 3 ) ตระหนักและเห็นคุณค่าศักดิ์ศรีความเป็นมนุษย์ในสังคมพหุวัฒนธรรม รวมถึงการเคารพสิทธิมนุษยชน

( 4 ) มีจรรยาบรรณทางวิชาการและวิชาชีพ

**1.2 กลยุทธ์การสอนที่ใช้พัฒนาการเรียนรู้ด้านคุณธรรมและจริยธรรม**

สอดแทรกกาสร้างจิตสำนึกด้านคุณธรรมจริยธรรมเข้าไปในเนื้อหาวิชาผ่านการเรียนรู้ในรูปแบบต่าง ๆ

**1.3 กลยุทธ์การประเมินผลการเรียนรู้ด้านคุณธรรมจริยธรรม**

( 1 ) วินัยในการเข้าชั้นเรียนและการมีส่วนร่วมในชั้นเรียน

( 2 ) วินัยในการส่งงานตรงเวลา มีความรับผิดชอบต่องานที่ได้รับมอบหมาย

( 3 ) การให้ความร่วมมือกับเพื่อนร่วมชั้นในการทำงานกลุ่ม

**2. ด้านความรู้**

2.1 ผลการเรียนรู้ด้านความรู้ : รอบรู้ มีโลกทัศน์ เข้าใจธรรมชาติ ตนเอง ผู้อื่นและสังคม

นิสิตรู้และเข้าใจถึงความสัมพันธ์ทางสังคมอันซับซ้อน มีจิตสำนึกทางหลักธรรมทางศาสนา เพื่อนำมาประยุกต์ใช้ในการดำเนินชีวิต

( 1 ) มีความรู้และความเข้าใจในศาสตร์ต่าง ๆ ที่เกี่ยวข้องกับธรรมชาติ ชีวิตและสังคม

( 2 ) มีโลกทัศน์ที่กว้างไกล สามารถบูรณาการศาสตร์ต่าง ๆ ไปประยุกต์ใช้เพื่อพัฒนาตนเองและสังคมได้

( 3 ) มีความสามารถในการเชื่อมโยงความรู้ผ่านการประยุกต์แนวคิด ทฤษฎี และหลักธรรมทางศาสนาเพื่อสอดคล้องกับการดำเนินชีวิต

**2.2 กลยุทธ์การสอนที่ใช้พัฒนาการเรียนรู้ด้านความรู้**

ให้ความสำคัญกับการสอนที่เรียนรู้ร่วมกัน ผ่านวิธีการสอนที่หลากหลายทั้งการบรรยาย การอภิปราย การศึกษาค้นคว้า การทำรายงาน ตลอดถึงการนำเสนอประเด็นทางด้านจริยธรรมและคุณธรรม

**2.3 กลยุทธ์การประเมินผลการเรียนรู้ด้านความรู้**

ผสมผสานรูปแบบการประเมินในด้านต่าง ๆ ดังต่อไปนี้

( 1 ) การทำงานกลุ่มและแบบฝึกหัดย่อย

( 2 ) การสอบกลางภาคเรียนและปลายภาคเรียน

( 3 ) ประเมินจากรายงานที่ได้รับมอบหมาย

( 4 ) ประเมินจากกิจกรรมในชั้นเรียน

**3. ทักษะทางปัญญา**

**3.1 ผลการเรียนรู้ด้านทักษะทางปัญญา** : มีความสามารถในการคิด วิเคราะห์ คิดอย่างมีวิจารณญาณ คิดสร้างสรรค์ คิดแก้ไขปัญหาและตัดสินใจอย่างเป็นระบบ สมเหตุสมผล มีความใฝ่รู้เพื่อการเรียนรู้ตลอดชีวิต

( 1 ) มีกระบวนการคิดวิเคราะห์อย่างเป็นระบบ คิดอย่างมีวิจารณญาณ คิดสร้างสรรค์ คิดแก้ไขปัญหา และตัดสินใจอย่างมีเหตุผล

( 2 ) มีความมุ่งมั่น ใฝ่รู้ เพื่อการเรียนรู้ตลอดชีวิต และสามารถนำความรู้ไปเชื่อมโยงกับภูมิปัญญาท้องถิ่นเพื่อสร้างสรรค์สังคม

( 3 ) การปฏิบัติงานแบบมีส่วนร่วมเพื่อแก้ไขปัญหาในการดำเนินชีวิต

( 4 ) การประยุกต์ความรู้และทักษะเพื่อใช้ในการแก้ไขปัญหาในการดำเนินชีวิต รวมทั้งการสร้างองค์ความรู้ใหม่ให้สอดคล้องกับการพัฒนาสังคมมนุษย์

**3.2 กลยุทธ์การสอนที่ใช้ในการพัฒนาการเรียนรู้ด้านทักษะทางปัญญา**

( 1 ) การบรรยายและการเรียนรู้ผ่านสื่อ

( 2 ) การค้นคว้าและการอภิปรายกลุ่ม

( 3 ) การทำโครงการ การศึกษาเฉพาะกรณี และการจัดกิจกรรมในชั้นเรียน

**3.3 วิธีการประเมิน**

ประเมินตามสภาพจริงจากผลงานและการปฏิบัติของนิสิต ได้แก่ การทำรายงานและการนำเสนอ การดำเนินโครงการ การสอบระหว่างภาค และการสอบปลายภาค

**4. ด้านทักษะความสัมพันธ์ระหว่างบุคคลและความรับผิดชอบ**

**4.1 ทักษะความสัมพันธ์ระหว่างบุคคลและความรับผิดชอบที่ต้องพัฒนา**

นิสิตมีความสามารถในการปรับตัวให้เข้ากับกลุ่มคนต่าง ๆ ในสังคม โดยนิสิตมีคุณสมบัติดังนี้

( 1 ) เคารพระเบียบสังคม และมีความรับผิดชอบต่อตนเอง ชุมชน และสังคม

( 2 ) มีมนุษยสัมพันธ์ที่ดี เคารพและให้คุณค่าแก่ตนเองและผู้อื่น

( 3 ) มีจิตอาสาและทำงานร่วมกับผู้อื่นทั้งในฐานะผู้นำและสมาชิกของสังคม

( 4 ) เรียนรู้ที่จะอยู่ร่วมกับสมาชิกในสังคมที่มีความหลากหลายทางวัฒนธรรมได้อย่างมีความสุข

( 5 ) มีความสามารถในการนำความรู้ในสาขาวิชาของตนมาใช้ในการพัฒนาสังคมได้อย่างเหมาะสม

**4.2 วิธีการสอน**

เน้นการจัดการเรียนการสอนแบบมีส่วนร่วมเรียนรู้ร่วมกัน อันก่อให้เกิดทักษะความสัมพันธ์ระหว่างบุคคลและความรับผิดชอบดังต่อไปนี้

( 1 ) สามารถทำงานกับผู้อื่นได้เป็นอย่างดี

( 2 ) มีความรับผิดชอบต่องานที่ได้รับมอบหมาย

( 3 ) สามารถปรับตัวเข้ากับสถานการณ์และวัฒนธรรมองค์กรที่ไปปฏิบัติงานได้เป็นอย่างดี

( 4 ) มีมนุษยสัมพันธ์ที่ดีกับผู้ร่วมงานในองค์กรและกับบุคคลทั่วไป

( 5 ) มีภาวะความเป็นผู้นำ

**4.3 วิธีการประเมิน**

ประเมินจากพฤติกรรมและการแสดงออกของนิสิตในการนำเสนอรายงานกลุ่มในชั้นเรียน และสังเกตจากพฤติกรรมที่แสดงออกในการร่วมกิจกรรมต่าง ๆ

**5 . ด้านทักษะการวิเคราะห์เชิงตัวเลข การสื่อสารและการใช้เทคโนโลยี**

**5 . 1 ด้านทักษะการวิเคราะห์เชิงตัวเลข** **การสื่อสารและการใช้เทคโนโลยีที่ต้องพัฒนา**

นิสิตมีทักษะการวิเคราะห์เชิงตัวเลข การสื่อสารและการใช้เทคโนโลยีขั้นต่ำดังนี้

( 1 ) มีความสามารถในการสืบค้นรวบรวมข้อมูล วิเคราะห์ สังเคราะห์ สรุปประเด็นนำเสนอและสื่อสารโดยใช้ภาประจำชาติและภาษาที่สองได้อย่างมีประสิทธิภาพ

( 2 ) สามารถเลือกใช้เทคโนโลยีและสารสนเทศอย่างเหมาะสมและรู้เท่าทัน

**5.2 วิธีการสอน**

การจัดกิจกรรมการเรียนการสอน ให้นิสิตมีส่วนร่วมในการบริหารในชั้นเรียนมีการอภิปรายกลุ่มเพื่อการแลกเปลี่ยนเรียนรู้ร่วมกัน

**5.3 วิธีการประเมิน**

กลยุทธ์การประเมินผลการเรียนรู้ด้านทักษะการวิเคราะห์เชิงตัวเลข การสื่อสารและการใช้เทคโนโลยี

( 1 ) การประเมินจากเทคนิคการนำเสนอ การเลือกใช้เครื่องมือทางเทคโนโลยีสารสนเทศ หรือคณิตศาสตร์และสถิติที่เกี่ยวข้อง

( 2 ) การประเมินจากความสามารถในการอธิบายข้อจำกัด เหตุผลในการเลือกใช้เครื่องมือต่าง ๆ การอภิปรายที่มีการนำเสนอในชั้นเรียน

**6 . ด้านคุณภาพชีวิต**

**6 . 1 ผลการเรียนรู้ด้านคุณภาพชีวิต** : มีสุขภาพกาย สุขภาพจิตที่ดี มีสุนทรียภาพ ตระหนักในคุณค่าและมีสำนึกด้านการอนุรักษ์ศิลปวัฒนธรรม ธรรมชาติ และสิ่งแวดล้อม

( 1 ) รู้วิธีการดูแล รักษาสุขภาพกาย สุขภาพจิต สังคม อารมณ์ และปัญญา

( 2 ) มีทัศนคติที่เปิดกว้างต่อการรับรู้ถึงความแตกต่างหลากหลายทางวัฒนธรรม

( 3 ) สนใจใฝ่รู้และสืบสานศิลปวัฒนธรรม

( 4 ) ตระหนักถึงคุณค่าของธรรมชาติ และอนุรักษ์สิ่งแวดล้อม

( 5 ) มีความซาบซึ้งทางสุนทรียภาพและสามารถนำไปใช้ในชีวิตอย่างสมสมัย

**6.2 กลยุทธ์การสอนที่ใช้ในการพัฒนาการเรียนรู้ด้านคุณภาพชีวิต**

( 1 ) เน้นการจัดการเรียนการสอนให้นิสิตปฏิบัติงานร่วมกันเป็นกลุ่มที่มีความหลากหลาย ซึ่งจะก่อให้เกิดการเรียนรู้ด้านทักษะความสัมพันธ์ระหว่างบุคคล

( 2 ) การจัดกิจกรรมการเรียนการสอน ให้นิสิตได้วิเคราะห์กรณีตัวอย่างและอภิปรายเพื่อนำเสนองานที่เหมาะสมร่วมกัน

**6.3 กลยุทธ์การประเมินผลการเรียนรู้ด้านคุณภาพชีวิต**

ประเมินจากพฤติกรรมและการแสดงออกของนิสิตในการนำเสนอรายงานกลุ่มในชั้นเรียนและสังเกตจากพฤติกรรมที่แสดงออกในการร่วมกิจกรรมต่าง ๆ

**หมวดที่ 5 แผนการสอนและการประเมิน**

**1 . แผนการสอน**

|  |  |  |  |  |
| --- | --- | --- | --- | --- |
| สัปดาห์  ที่ | หัวข้อ/รายละเอียด | จำนวน\*  (ชั่วโมง) | กิจกรรมการเรียนการสอนและสื่อที่ใช้ | ผู้สอน |
| 1 | - แนะนำประมวลรายวิชา  - ตกลงกติกาของชั้น  - สนทนาความมุ่งหมายในการเรียน | 2 | - แจกประมวลรายวิชาให้กับนิสิต |  |
| 2-3 | บทที่ 1 ความรู้พื้นฐานทางสังคมวิทยา | 4 | บรรยาย/อภิปราย/อินเทอร์เน็ต |  |
| 4-6 | บทที่ 2 ความรู้เรื่องชนชาติไทยคือใคร | 6 | บรรยาย/อภิปราย/อินเทอร์เน็ต |  |
| 7-8 | บทที่ 3 ความรู้เรื่องศาสนาวิทยา | 4 | บรรยาย/อภิปราย/อินเทอร์เน็ต |  |
| 9 | สอบกลางภาค | - |  |  |
| 10-16 | บทที่ 4 ความรู้เรื่องจริยธรรมศึกษา | 14 | บรรยาย/อภิปราย/อินเทอร์เน็ต |  |
| 17-18 | สอบปลายภาค | - |  |  |

**2 . แผนประเมินการเรียนรู้**

|  |  |  |  |  |
| --- | --- | --- | --- | --- |
| ลำดับการ  ประเมิน | ลักษณะการประเมิน  (เช่น สอบ รายงาน ฯลฯ) | สัปดาห์ที่  ประเมิน | สัดส่วนของ คะแนนที่  ประเมิน | หมายเหตุ |
| 1 | คำถามและกิจกรรกลุ่มท้ายบท  ประเมินด้านความรู้ - มีความรู้ความเข้าใจในหลักธรรมทางศาสนา - มีโลกทัศน์ที่กว้างไกล สามารถบูรณาการศาสนาต่าง ๆได้ -มีความสามารถเชื่อมโยงความรู้ทางศาสนา |  | 10 |  |
| 2 | การจัดทำรายงานศึกษาค้นคว้า การประเมินด้านทักษะปัญญา - มีการคิดวิเคราะห์อย่างเป็นระบบและตัดสินใจอย่างมีเหตุผล - ประยุกต์ความรู้ในการแก้ปัญหาให้สอดคล้องกับความเปลี่ยนแปลงของสังคม ด้านการวิเคราะห์เชิงตัวเลข การสื่อสาร การใช้เทคโนโลยี - มีความสามารถวิเคราะห์สังเคราะห์ข้อมูลและสื่อสารโดยใช้ภาษาอย่างมีประสิทธิภาพ - สามารถเลือกใช้เทคโนโลยีและสารสนเทศอย่างเหมาะสมและรู้เท่าทัน |  | 40 |  |
| 3 | การสอบกลางภาค ประเมินด้านความรู้ - มีความรู้และความเข้าใจในหลักธรรมทางศาสนา - มีโลกทัศน์ที่กว้างไกล สามารถบูรณาการ ศาสนาได้ -มีความสามารถเชื่อมโยงความรู้ทางศาสนาให้สอดคล้องกับการดำเนินชีวิต | ตามปฏิทินมทษ. | 20 |  |
| 4 | สอบปลายภาค ประเมินด้านความรู้ - มีความรู้และความเข้าใจในหลักธรรมทางศาสนา - มีโลกทัศน์ที่กว้างไกล สามารถบูรณาการ ศาสนาได้ -มีความสามารถเชื่อมโยงความรู้ทางศาสนาให้สอดคล้องกับการดำเนินชีวิต | ตามปฏิทินมทษ. | 30 |  |

**หมวดที่ 6 ทรัพยากรประกอบการเรียนการสอน**

**1 . เอกสารและตำราหลัก**

………..

**2 . เอกสารและข้อมูลสำคัญ**

กีรติ บุญเจือ. ศาสนศาสตร์เบื้องต้น . กรุงเทพ ฯ : ไทยวัฒนาพานิช ,2532.  
 คูณ โทขันธ์. ศาสนาเปรียบเทียบ. กรุงเทพ ฯ: โอ. เอส. พริ้นติ้ง เฮ้าส์,2537.

จำนง อดิวัฒนสิทธิ์. ศาสนา ชีวิตและสังคม. กรุงเทพ ฯ: สุภาพใจ, 2547.

ฉัตรสุมาลย์ ( นามแฝง ). พระพุทธศาสนาในประเทศเพื่อนบ้าน.กรุงเทพ ฯ : เคล็ดไทย, 2556.

ธิติมา พิทักษ์ไพวัน.ประวัติศาสตร์ยุคโบราณ.กรุงเทพ ฯ : ไทยวัฒนาพานิช, 2517.

ทวีป วรดิลก.ประวัติศาสตร์จีน.กรุงเทพ ฯ : สุขภาพใจ, 2538.

นวม สงวนทรัพย์.สังคมวิทยาศาสนา.กรุงเทพ ฯ : โอ.เอส.พริ้นติ้ง.เฮ้าส์,2537.

ประยงค์ สุวรรณบุบผา.รัฐปรัชญาแนวคิดตะวันออก-ตะวันตก.กรุงเทพ ฯ : ศักดิ์โสภาการพิมพ์, 2534.

ปิ่น มุทุกันต์. พุทธศาสตร์ ภาค2. กรุงเทพฯ: อมรการพิมพ์,2525.

พลาดิศัย สิทธิธัญกิจ.ประวัติศาสตร์ไทย.กรุงเทพ ฯ : สุขภาพใจ, 2547.

พระครูวินัยธรประจักษ์ จกฺกธมฺโม ( จำปาทอง ). พระพุทธศาสนากับภูมิปัญญาไทย.กรุงเทพ ฯ : มหาจุฬาลงกรณราชวิทยาลัย, 2545.

พระเทพเวที ( ประยุทธ์ ประยุตฺโต ). กรรมและนรกสวรรค์สำหรับคนรุ่นใหม่. กรุงเทพ ฯ:

อมรินทร์ พริ้นติ้ง กรุฟ ,2531.

---------------. พจนานุกรมพุทธศาสตร์ ฉบับประมวลศัพท์. พิมพ์ครั้งที่ 4. กรุงเทพ ฯ: ด่านสุทธา การพิมพ์,2531.

พระธรรมปิฎก ( ป.อ.ประยุตฺโต ). พุทธธรรม. กรุงเทพฯ: มหาวิทยาลัยมหาจุฬาลงกรณราช

วิทยาลัย,2546.

พระราชวรมุนี ( ประยุทธ์ ประยุตโต ). พจนานุกรมพุทธศาสตร์ฉบับประมวลธรรม. พิมพ์ครั้งที่ 5.

กรุงเทพ ฯ: ด่านสุทธาการพิมพ์ ,2528.

พุทธทาสภิกขุ.คู่มือมนุษย์.กรุงเทพ ฯ : สหธรรมิก, 2501.

..................ใจความทั้งหมดของพระพุทธศาสนา.กรุงเทพ ฯ : ธรรมสภา, มปป.

………….. สันทัสเสตัพพธรรม. กรุงเทพ ฯ: ธรรมทาสมูลนิธิ,2525.

เริงวุฒิ มิตรสุริย. “อุษาคเนย์”ประวัติศาสตร์อาเซียน ฉบับประชาชน.กรุงเทพ ฯ : ยิบซี, 2557.

วิจิตรวาทการ, พลตรี หลวง. งานค้นคว้าเรื่องชนชาติไทย.กรุงเทพ ฯ : สร้างสรรค์บุ๊คส์, 2549.

สุชีพ ปุญญานุภาพ. ประวัติศาสตร์ศาสนา. กรุงเทพ ฯ: บุญดีการพิมพ์,2536.

สุภัทรา วรรณพิณ.ประวัติศาสตร์และเหตุการณ์ปัจจุบันในเอเชียใต้.กรุงเทพ ฯ : โอ.เอส.พริ้นติ้ง, 2532.

แสง จันทร์งาม. ประทีปธรรม. กรุงเทพ ฯ: กมลการพิมพ์,2526.

.................... ศาสนศาสตร์ .กรุงเทพ ฯ: ไทยวัฒนาพานิช ,2534.

อาณัติ อนันตภาค.ประวัติศาสตร์มาเลเซีย บรูไน และสิงคโปร์.กรุงเทพ ฯ : ยิปซี, 2557.

**3 . แหล่งค้นคว้าแนะนำ**

ตำรา เอกสารวิชาการ ด้านสังคมวิทยาศาสนา ทั้งภาษาไทยและภาษาต่างประเทศ

วารสารทางสังคมศาสตร์ที่ผลิตโดยมหาวิทยาลัยที่ได้รับการยอมรับทั้งในไทยและต่างประเทศ

**หมวดที่ 7 การประเมินและปรับปรุงการดำเนินการของรายวิชา**

**1 . กลยุทธ์การประเมินประสิทธิผลของรายวิชาโดยนิสิต**

นิสิตกรอกแบบประเมินและแสดงความคิดเห็นผ่านระบบการประเมินของมหาวิทยาลัย

**2 . กลยุทธ์การประเมินการสอน**

1. ประเมินจากวินัยในการเข้าชั้นเรียน การมีส่วนร่วมในชั้นเรียน และการให้ความร่วมมือในการ

ทำงานกลุ่มกับเพื่อนร่วมชั้น

1. ประเมินจากผลคะแนนสอบ

**3 . การปรับปรุงการสอน**

1. ปรับปรุงการสอนโดยรับฟังความคิดเห็นของนิสิต คณะอนุกรรมการประกันคุณภาพการศึกษา

คณะกรรมการประจำหลักสูตร และเพื่อนอาจารย์ที่ทำการสอนในรายวิชาใกล้เคียงกัน

1. หาประสบการณ์จากการสอนร่วมกับอาจารย์ท่านอื่น ๆ หรือทำงานร่วมกับวิทยากรผู้ทรงคุณวุฒิ

**4 . การทวนสอบมาตรฐานผลสัมฤทธิ์ของนิสิตในรายวิชา**

คณะอนุกรรมการประกันคุณภาพการศึกษา และคณะกรรมการประจำหลักสูตร ตรวจสอบผลการเรียนรู้ของนิสิต โดยตรวจสอบจากแผนการสอน ข้อสอบ วิธีการให้คะแนน และค่าระดับขั้น

**5 . การดำเนินการทบทวนและการงวางแผนปรับปรุงประสิทธิผลของรายวิชา**

ดำเนินการทบทวนและวางแผนปรับปรุงรายวิชาทุก 3 ปี